text:
HYPERLINK « http://www.leprophete.fr/2012/02/18/dusangire-ijambo-uhoraho-imana-arababarira-bitavugwa-f-rudakemwa/ » HYPERLINK « http://www.leprophete.fr/2012/02/18/dusangire-ijambo-uhoraho-imana-arababarira-bitavugwa-f-rudakemwa/ » HYPERLINK « http://www.leprophete.fr/2012/02/18/dusangire-ijambo-uhoraho-imana-arababarira-bitavugwa-f-rudakemwa/ »
Amasomo ya liturujiya tuzirikana kuri iki cyumweru ni aya :
1°. Izayasi 43,18-19.21.24b-25
2°. 2 Abanyakorinti 1,18-22
3°. Mk 2, 1-12
Ingingo ihuje aya masomo, cyane irya mbere n’irya gatatu, ni uko Imana igira impuhwe kandi ikababarira. Nta gushidikanya rero ko amasomo ya none adutegurira kwinjira mu gisibo kizatangira ku wa 3 w’Ivu utaha le 22/02/2012. Ko Imana igira impuhwe kandi ikababarira, tubigenze dute ?
1.Dukomeze ducumure kuko Imana izatubabarira uko byagenda kose ?
Iki kibazo Paulo Mutagatifu yarangije kugisubiza igihe yandikiraga Abanyaroma agira ati “Aho icyaha cyari cyarakwiriye, ineza [y’Imana] yarushijeho kuhasendera…..Twabivugaho iki rero ? Twigumire mu cyaha se ngo ineza ikunde igwire ? Ntibikabeho ! (Rm 5, 20.6,1-2). Gukomeza gucumura kubera ko Imana igira imbabazi (obstination dans le péché) ahubwo ni kimwe mu byaha bituma umuntu acibwa. Ibindi byaha bituma umuntu acibwa ni : ukwiheba ukibwira ko n’Imana itakubabarira, kwibwira ko izagukiza kabone n’ubwo nta cyiza na kimwe waba warakoze, kuvunira ibiti mu matwi ukanga kwumva ibyo Imana ikubwira, kwifuza inema y’undi, kunangira kugera ku munota wa nyuma. Ntabwo twamera “nka wa mwana uri iwabo, uvuna umuheha bakamuha undi”. Imiheha y’iwabo yayimara akajya kuvunagura n’iyo mu baturanyi, icyakora abaturanyi bo bagaherako bamumerera nabi.
2.Ahubwo duhinduke tuve mu cyaha
Ubwo Imana ari inyampuhwe ikaba yararangije kutubabarira, nimucyo ahubwo tuyibishimire, tubabazwe n’uko twigeze gucumura kandi tubyicuze, hanyuma dufate umugambi uhamye wo kutazongera gucumura ukundi. Umwana w’ikirara Yezu avuga mu ivanjili ya Mariko 15, 11-32 ntaturushe ! Ni bwo buryo bwonyine bwo kugirango impuhwe za Nyagasani zidapfa ubusa.
3.Natwe tubabarirane
“Nimubabarira abantu amakosa yabo, So wo mu ijuru na We azababarira ayanyu. Naho nimutababarira abantu, na So ntazazababarira amakosa yanyu” (Mt, 6,14-15). Ngo “Abwirwa benshi, akumva bene yo”. Ahangaha Abanyarwanda ni bo bambere babwirwa. Bamaze imyaka itabarika barebana ay’ingwe, bashihana ndetse bakicana kakahava : Abahutu n’Abatutsi, Inyenzi n’Interahamwe, Ingabo za Habyarimana n’iza Kagame, Abakiga n’Abanyanduga, Abanyiginya n’Abega, abahoze mu Rwanda n’abarutashye …….
Kugirango Abanyarwanda bashobore kuva muri aka gatereranzamba k’inzigo n’ubwicanyi, ni ngombwa ko bakurikiza inyigisho ya Yezu, aho agira ati “Jya ugira ubwira bwo kwiyunga n’uwo mwangana, igihe mukiri kumwe mu nzira kugirango ataguteza umucamanza, umucamanza akagushyikiriza umupolisi, ubwo akaba uroshye mu buroko. Mbikubwize ukuri : ntabwo uzavamo utishyuye byose, kugera ku giceri cya nyuma”.(Mt 5, 25-26). Indi nama Abanyarwanda bakurikiza bikabafasha kuva mu gatereranzamba k’inzigo n’ubwicanyi ni ya yindi y’umwami Rudahigwa (16/11/1931-25/07/1959) wagiraga ati “Aho kwica Gitera, wakwica ikibimutera”.
Ibi byose biranyibutsa ikiganiro nagiranye n’inshuti yanjye, bwana Yohani Ndorimana, igihe namwandikiraga ibi bikurikira. Byabanje gusohoka mu kinyamakuru Umuseso kikibaho, nyuma biza gusohoka kuri uru rubuga HYPERLINK « http://www.leprophete.fr/ » http://www.leprophete.fr muri Mutarama 2011 mu gika (rubrique) cy’iyobokamana (religion). Byari bimeze nk’aho Ndorimana ahagarariye Abatutsi bose, naho njye ngahagararira Abahutu bose. Naramubwiraga nti :
Muvandimwe Padiri Yohani Ndorimana,
UKOMYE URUSYO AKOMA N’INGASIRE
Ikibazo cyo mu Rwanda si Abahutu, ikibazo ni Interahamwe. Kandi Abahutu bose si Interahamwe. Ikibazo si Abatutsi, ikibazo ni imburagasani z’Inyenzi-Inkontanyi. Kandi Abatutsi bose si Inkotanyi. Mu mateka ya vuba aha y’Urwanda, Interahamwe zishe Abatutsi benshi zitaretse n’Abahutu. Ariko rero, Inkotanyi nazo zishe Abahutu benshi b’inzirakarengane, zitaretse n’Abatutsi bamwe na bamwe. Niba utabizi, amateka ya vuba aha y’Urwanda yarakwihishe. Niba ubizi, ariko ukabyirengagiza nkana, ibyawe si amateka, ni icengezamatwara. Iyo rero ukomeza kwisararanga uvuga ngo Inkotanyi ntawe zishe cg. ngo abo zishe bose bari babikwiye kuberako bari Interahamwe, uba utera iyahararutswe. Nanone kubera ko ibyawe ari icengezamatwara, wifuza ko bose bakwikiriza iyo uteye; utabikoze ukamwitirira ingengabitekerezo ya jenoside, akaba akwiye gutukwa, kumeneshwa, gufungwa ndetse no gupfa. Njye rero, mbona FPR yari ikwiye kwunamura icumu, umunyarwanda wese w’inzirakarengane agahabwa uburenganzira bwe busesuye.umunyarwanda wese wishe akabihanirwa cg. se akababarirwa.
ABASANGIYE DUKE BITANA IBISAMBO
Iyo uvuga iringaniza, ukwumva yagirango ni intwaro ya kirimbuzi yahimbwe na Perezida Geregori Kayibanda, ariko igakoreshwa cyane n’uwamusimbuye, Yuvenali Habyarimana, dore ko we yari n’umusirikari. Nyamara wagenze amahanga. Uzi ko iringaniza riba mu bihugu byinshi cyane. Niba utabizi, ni ukuvuga ko amateka yakwihishe. Niba ubizi, ariko ukirinda kubivuga, ugatuma abasoma ibyo wanditse bakeka ko iringaniza riba mu Rwanda gusa, ibyawe si amateka, ni icengezamatwara n’amarangamutima. Ku byerekeranye n’iringaniza, ibintu ni 3 :
1. Hari aho ritaba. Mu ngeri zose, imyanya igahabwa abarusha abandi ubushobozi.
2. Hari aho riba, rikagira amategeko arigenga, ku buryo ntawe usigarana ipfunwe.
3. Hari aho ritaba na busa, uri ku ngoma akiharira byose, akabisangira n’abe n’inshuti ze; abandi bakarumanga. Ni ko byari bimeze mu Rwanda igihe cya gihake, ni ko byakomeje kumera igihe “gikolonize” ije kwiyongera kuri gihake. Ababirebera hafi bavuga ko ariko byongeye kumera mu Rwanda kuva muri 1994 kugeza ubu. Niba utabizi, ni ukuvuga ko amateka y’Urwanda yakwihishe. Niba ubizi, ariko ukirinda kubivuga, ibyawe si amateka, ni icengezamatwara n’amarangamutima.
AHO KWICA GITERA, WAKWICA IKIBIMUTERA
Ndahamya ko nta Munyarwanda uvukana kamere yo kwanga undi Munyarwanda badahuje ubwoko. Ikintu cyose kigira imvano. Ingoma ya Habyarimana yakoze iringaniza kuko we n’abafasha be ba hafi bahamyaga ko kuri Repubulika ya mbere, ndetse no mu gihe cya gihe cya gikolonize na gihake, amajyaruguru y’u Rwanda yaba yararyamiwe. Ntiyari agamije kugirira neza amajyaruguru y’u Rwanda gusa, ahubwo yahamyaga ko iringaniza ryagirira akamro n’utundi turere tw’u Rwanda twasigaye inyuma, twaba dutuwe n’Abahutu, Abatutsi cyangwa Abatwa. Igitekerezo nticyari kibi, ahubwo uburyo cyashyizwe mu bikorwa ni bwo bwateye ibibazo. Si Abatutsi gusa babangamiwe n’iryo ringaniza, ahubwo n’Abahutu benshi ryabadindije. Muri komini mvukamo, hari ubwo umubare w’abana barangije amashuri abanza bagomba kujya mu yisumbuye utarengaga 5. “Umugabo «nyamugabo» anyagiranwa n’abandi, ngo njye naboze ?
Ku byerekeye iringanizwa ry’amoko, Abatutsi bajye bibuka aho Habyarimana yabakuye muri 1973, uretse ko ababizi bahamya ko ari nawe wari wahabashyize (ndacyabikoraho ubushakashatsi). Kandi rero n’ubwo iringaniza ryaba ryababangamiye mu mashuri, muri Leta, mu bigo bya Leta no mu byo Leta ifitemo uruhare, ntibazibagirwe na rimwe ko Habyarimana yabahaye rugari mu bucuruzi, mu bushoramari, mu nganda, muri za ambassade, mu miryango itagengwa na za Leta (ONG mu magambo ahinnye y’igifaransa). Ubu rero si ko bimeze mu Rwanda rw’ubu. Abahutu barahezwa ahantu hose. Nta n’iringaniza rikiriho. Ibintu bimeze nk’uko byari bimeze mu Burundi kuva bwikukira kugera muw’1995. Ubu mu Rwanda byongeye kumera nk’uko byari bimeze igihe cya gihake na gikolonize. Ibyo niba utabizi, ni ukuvuga ko amateka y’Urwanda yakwihishe. Niba ubizi, ariko ukirinda kubivuga, ibyawe si amateka, ni icengezamatwara n’amarangamutima.
Naho icyatumye muri repubulika ya mbere batekereza iby’iringaniza ni uko igihe cya gihake Abahutu nta burenganzira namba bagiraga, kandi bikaba byarakomeje no ku ngoma ya gikolonize. Irebere nawe iyi mibare : Ubusanzwe mu Rwanda, Abahutu ni nka 85%, Abatutsi 14%, Abatwa 1%. Nyamara mu w’1956 ku bantu 31 bari bagize Inama Nkuru y’Igihugu, Umuhutu yari umwe gusa. Mbere y’ivugururwa ryo mu w’1926 u Rwanda rwari rugabanijemo Intara (district). Nta Muhutu washoboraga kuba umutware w’Intara. Munsi y’Intara hari Ibikingi. Nta Muhutu watwaraga igikingi, usibye bake cyane basabwaga kubanza kwihakana ubuhutu; babyemera, bakabyerekana bibasira abandi Bahutu bene wabo.
Ese kuki mu Rwanda hahoraga amapfa kabone n’igihe Abanyarwanda bari bake? Imwe mu mpamvu ni uko Abatware b’Abatutsi bari barikubiye igice kinini cy’ubutaka, bakagihindura urwuri rwi’inka zabo. N’ibishanga bari barabyigaruriye, kugirango inka zabo zijye zirishamo mu cyi. Ibyo kandi ntibyababuzaga kujya kuragira (konesha babizi neza kandi babishaka) mu myaka no mu bikorera by’Abahutu. Hanyuma kubera ko umuntu adashobora gutungwa n’ikiremve, inyama cg. amata gusa, biraraga no mu duke Abahutu bejeje, bakatubambura. Kujya gukorera Abatware (kubahingira, kuvoma, kubaka inkike, kurarira, guheka, gutumwa, kuragira,…) ntibanaguhembe, byatwaraga Abahutu iminsi 3 kuri 5 yari igize icyumweru cya Gihanga. Ibyo byose, n’ubwo Major Declerck w’Umubirigi yashyizeho itegeko ribica mu w’1917, byarakomeje kugera mu w’1959. Ndabizi, ubwo uransubiza ngo “ariko Abatutsi bose ntibari abatware”.Yego, ariko ibyo ntibyabuzaga Umututsi wo mu rwego rwo hasi gusuzugura Umuhutu uwo ari wese. Uwo Mututsi kandi yajyaga gukeza mwene wabo w’Umutware, bagasangira ibyo yambuye Abahutu. Byongeye kandi, umugaragu w’Umututsi yakoreshwaga imirimo yoroheje nko gutwara inkono y’itabi no gukama; naho uw’Umuhutu yakoraga imirimo ivunanye nko kurara izamu, guheka, kuvoma, n’ibindi. Kuvuga ukuntu Abatutsi barenganyaga Abahutu ku ngoma ya gihake, kuvuga ukuntu bakomeje kubarenganya bafatinije n’Abazungu ku ngoma ya gikolonize byafata umwanya muremure cyane. Reka uyu munsi mpinire ku by’amashuri.
Mbere y’uko amashuri uko tuyazi ubu yaduka mu Rwanda, hari ibyo bitaga “Amatorero”. Ayo matorero yajyagamo abana b’Abatutsi, bakayiteguriramo kuzaba ingabo n’abatware nka babandi twavugaga mu kanya, basimbura ba se. Mu kwiga kumasha, cyane cyane ku ngoma ya Rwabugiri, hari igihe bitorezaga ku Bahutu. Amashuri, uko tuyazi ubu mu Rwanda, yazanywe n’Abadage, ari nabo babanje gukoloniza u Rwanda. Hanyuma yaje gukomezwa n’Ababiligi bayashinze Abamisiyoneri baba Abagatolika, Abaporo cg. Abadiventi. Kugeza mu w’1959, muri ayo mashuri, nta ringaniza ryarimo. Harimo irondakoko ribi cyane ryibasiraga Abahutu, irondakoko ryarutaga iryo mu Afurika y’Epfo igihe cya ya politiki y’ivanguramoko ryitwaga “apartheid”. Nko muri Kigali, hari igihe mu kigo kimwe, ku bana bari mu kigero kimwe, byari bibujijwe kwicaza hamwe abana b’Abahutu n’ab’Abatutsi. Mu kigo kimwe, bakabubakira amashuri atandukanye. Igihe abana b’Abatutsi bari kwiga igifaransa n’imibare, ab’Abahutu bakaba bari kwiga indirimbo. Isomo ry’ibidukikije (sciences naturelles) ryari ngombwa mu mashuri y’Abatutsi ryashoboraga kuvanwaho (facultatif) mu mashuri y’Abahutu. I Save ho, bahaga abana b’Abahutu konji, kugirango abarimu bashobore kwita kub’Abatutsi. I Kansi, abana b’Abatutsi bari bafite amasomo yo gukora mu biro, ayo gupima imihanda n’imirima abana b’Abahutu batagiraga. Iyo kubaka amashuri abangikanye ariko atandukanye byabaga byananiranye, abana bake cyane b’Abatutsi bigaga mu gitondo; ab’Abahutu benshi cyane bakiga ikigoroba. Ni uko byagendaga nk’i Muramba ya Gisenyi. Iryo vangura ry’amoko rikabije ryarakomezaga no mu mashuri yisumbuye.Urugero rubyerekana ni Urwunge rw’Amashuri (Groupe scolaire) i Butare. Rwatangiye kubakwa mu w’1927, rutahwa mu w’1932; ariko rwari rugenewe abana b’Abatutsi gusa mu mashami yarwo yose ari yo : ubuhinzi, ubworozi, gufasha abaganga, gukora mu biro (administration), n’ubusokereteri (secrétariat). Amashuri yisumbuye yakiraga abana atavanguye yari Seminari ntoya gusa.
Mu iseminari nkuru yo, byari ibindi. Ubusaseridoti bwari ubw’imfura, kimwe n’ubufurere n’ububikira. Ni uko ugira utya, ukumva ngo Balitazari Bicamumpaka yari umufurere w’umuyozefiti; Yozefu Habyarimana Gitera, Geregori Kayibanda, Anastazi Makuza, Aloyizi Munyangaju n’abandi benshi bize mu Nyakibanda; ariko ntibageraga ku ubupadiri. Barabirukanaga. Ibintu byose byari iby’imfura. Ngaho rero aho igitekerezo cy’iringaniza ryavuye u Rwanda rumaze gusubirana ubwigenge. Rishobora kuba ryarakozwe nabi, cg. bikaba byabindi ngo “Kirya abandi, cyo bajya kukirya kikishaririza”, cg. se ngo “umugabo mbwa anyagiranwa n’abandi ngo «njye naboze»”, ibyo ari byo byose, “Aho kwica Gitera, wakwica ikibimutera”.
Ndabizi, ubwo uransubiza ngo : “Ibyo si Abatutsi babikoze, ni Abazungu babitegekaga”. None se wigeze wumva hari umutware ugira ati : “Oya rwose, Umuhutu ni umuvandimwe wanjye, sinjya kumukoresha imirimo y’agahato no kumukubita ibiboko, aha ngo ni Umuzungu ubintegetse”?. Ubu se nje, nkagutikura ingumi mu jisho, iyo ngumi yabura kukubabaza kubera ko ari undi unyohereje kuyigutera? Wigeze wumva se ku ngoma ya gikolonize hari Umutware ubwira Abazungu ati : “Abatwa n’Abahutu ni abavandimwe bacu, mureke dusangire ibyiza by’urwatubyaye”? Ibyo hari aho wigeze ubyumva? Nyamara, ndaguha ibimenyetso byerekana ko igihe cyose Abahutu basabye kugira uruhare ku byiza by’igihugu cyabo, Abatware b’Abatutsi babirwanyije bivuye inyuma.
Yewe, uribuka amabaruwa 2 y’Abagaragu bakuru b’ibwami yo kuwa 17 no kuwa 18 Giurasi 1958, babwira Inama Nkuru y’Igihugu ko “Abahutu nta burenganzira na bumwe bafite ku masambu yo mu Rwanda kubera ko ari ingaruzwamuheto kuva ku ngoma ya Ruganzu”? Yewe, uribuka muri 1926, Ababirigi bifuzaga ko gihake yagabanuka. Bafata Abatware b’ingabo, babagira Abashefu; bafata Abatware b’umukenke n’ab’ubutaka, babagira Abasurushefu. Nyamara ibyo ntibyabujije abo bashefu n’abasurushefu gufata umushahara bahabwaga n’Ababirigi bataretse gukomeza kunyunyuza imitsi y’Abahutu bifashishije Abamotsi babo, ariko bakajya kubeshya Ababirigi ko bitakibaho. Ibyo niba utabizi, ni ukuvuga ko amateka y’Urwanda yakwihishe. Niba ubizi, ariko ukirinda kubivuga, ibyawe si amateka, ni icengezamatwara n’amarangamutima.
NTA GAHORA GAHANZE
Kuva intambara ya 2 y’isi yarangira, ab’inkwakuzi mu Bahutu batangiye kugira bati : “Ntabwo ibintu byakomeza gutya, akarengane karakabije”. Barabivugaba, bakabyandika no mu binyamakuru bimwe na bimwe nka Kinyamateka,……..Abatutsi barabisuzuguraga cyane bishongora, bakavugango : “Apuu! Nimubihorere bariya bajyinga se bakwigeza ku ki?”. Ababiligi n’Abamisiyoneri bamwe bareba kure, bo babonaga ko ibintu atari byo gukinishwa. Ntibigeze batererana Abatutsi. Ahubwo, barabwiye bati : “Nimwumve ibyo Abahutu bavuga, musangire nabo ubutegetsi n’ibindi byiza byise by’Urwanda. Aho ibihe bigeze, ibintu ntibishobora gukomeza uko byahoze”. Abatutsi bamwe barabyumvise. Abo ni nka Karekezi Alegisi wari utuye i Kabuye hafi ya Kigali, Banakweri Prosperi watwaraga ku Kibuye, na Yustini Kalibwami wari umupadiri. Ab’ingenzi ariko ni Padiri Alegisi Kagame na Musenyeri Bigirumwami Aloyisi. Padiri Alegisi Kagame ni we mwiru rukumbi wari uzi ubwiru bwose, akaba umujyanama ukomeye w’umwami Rudahigwa, akaba yarakurikiraniraga hafi imibyirukire n’imikurire y’igikomangoma Ndahindurwa Yohani Batista. Musenyeri Bigirumwami Aloyizi we, yafashe ibaruwa ya mugenzi we Perode w’i Kabgayi muri 1959, ayohereza muri paruwasi zose za vikariyati ya Nyundo, asaba ko isomwa mu misa zose, ashishikariza abategeka n’abategekwa ko ibikubiye muri iyo baruwa byashyirwa mu bikorwa. Nta kindi cyari muri iyo baruwa kitari uko Musenyeri Perode yagiraga ati : “Mu rukundo rwa gikirisitu, Abanyarwanda nibaganire, ibibazo babicoce, ubutegetsi n’ubundi bukungu bwose bw’urwababyaye babisangire nk’abavandimwe bakundana”.
Ibyo byose, Abatutsi b’intagondwa ntibanyumvise; ahubwo bahitamo kwirara mu Bahutu : arapfuye Mukwiye, arapfuye Polepole, arapfuye Secyugu, n’abandi. Kayibanda Geregori na Gitera Yozefu baratewe, barihisha. Mbonyumutwa yari apfuye ku ya 1 Ugushyingo 1959, Imana ikinga akaboko. Ni uko revolisiyo yo muw’1959 yatangiye. Si Abahutu bavuze ngo “tugiye kwica Abatutsi”, ahubwo ni Abatutsi bamwe b’intagondwa bashatse kumena amaraso y’abandi Banyarwanda.
NTABWO RYARI ITSEMBABWOKO
Ni agahomamunwa kumva uvuga ngo itsembabwoko ryazanywe n’Abazungu, bararihembera kugera ribaye mu w’1994. Ubwo uvuga ngo uri umushakashatsi, ntuyobewe ko Leta y’Ubudage itifuzaga kwishora mu byo gukoloniza. Ni Abadage bikorera ku giti cyabo bayishyizeho akarindi bavuga bati : “Niba tutagiye gushaka aho dukoloniza nk’uko ibindi bihugu bibigenza, dusigaye inyuma birarangiye”. Ni uko rero, Leta y’Ubudage ibijyamo iseta ibirenge. Kugirango bitayitwara amafaranga menshi, ihitamo kujya ifata bamwe mu bakolonizwa, ikabifashisha kugirango itegeke abandi (gouvernement indirect). Mu Rwanda bahisemo Abatutsi.
Nyuma y’intambara ya mbere y’isi, Ababirigi bifuje gukoloniza Urwanda n’Uburundi kuko bumvaga ari cyo gihembo kibakwiye nyuma y’uko bari bamaze gufatanya n’abandi Banyaburayi kurwanya no gutsinda Abadage i Burayi, muri Afurika n’ahandi hose. Ariko mu by’ukuri, inyungu nyazo bari bazifite muri Congo. Kugirango gukoloniza Urwanda n’Uburundi bitabatwara umutungo n’ingufu nyinshi, nabo bahisemo guhitamo Abanyarwanda n’Abarundi bamwe kugirango abe ari bo babafasha gukoloniza bene wabo. Bahisemo Abatutsi, maze si ukubatonesha, biva inyuma. Uribuka ko mu w’1904; hanyuma kuva muri1906 kugera mu w’1913 ari Abadage bakijije ingoma ya Musinga yari hafi rwose guhirima. Ntuyobewe kandi ko Ababiligi ari bo bajyanye Abatware b’Abatutsi mu Cyingogo mu w’1916, mu Murera mu w’1918, mu Bushiru mu w’1919, mu Buhoma mu w’1924, mu Bukunzi-Busozo mu w’1926, mu Rwankeri, mu Kibari no mu Bukonya mu w’1931. Kujyana abatware b’Abatutsi aho hose bisobanura kuvanaho ku ngufu Abahutu bahategekaga, rimwe na rimwe bakabica hamwe n’ababakomokaho bose nk’uko byagenze mu Bukunzi-Busozo. Ibyo niba utabizi, ni ukuvuga ko amateka y’u Rwanda yakwihishe. Niba ubizi, ariko ukirinda kubivuga, ibyawe si amateka, ni icengezamatwara n’amarangamutima. Niba wanze kuva ku izima ugakomeza kubyita itsembabwoko, ubwo ni itsembabwoko ryakorewe Abahutu.
Ababiligi bahisemo Abatutsi, ariko bananiranwa na Musinga kubera ko Musinga yakomeje gukumbura Abadage, gukorana n’Ababiligi biramunanira pe! Ababiligi bashatse kumwirukana ubwa mbere mu w’1917, barakomeza bararwazarwaza kugera mu w’1931. Kuvuga ngo ni uko yari atsimbaraye ku idini rya gihanga, ngo ni uko yari akunze Urwanda ni ibinyoma bihimbwa na Ndorimana n’izindi ndondogozi. Ihirikwa rye, n’Abatutsi bararyishimiye kubera ko atari nawe wategekaga, ahubwo ari nyina Kanjogera w’ikinywamaraso wicaga agakiza. Ariko yaricaga kurusha uko yakizaga.
Naho icyatumye Abamisiyoneri bahitamo Abatutsi, ni uko bibeshyaga ko Abanyarwanda bameze nk’intama zikurikira umushuba aho agiye hose. Bibwiraga bati : “Abatutsi bari ku ubutegetsi nibahinduka Abakristu, n’Abahutu bose bazakurikira”. Ni yo mpamvu batonesheje Abatutsi kugirango batajya mu Baporo, hanyuma bazane Abanyarwanda benshi muri Kiliziya gatolika. Baribeshyaga nanone. Kuba hari Abahutu babaye abagatolika byatewe n’izindi mpamvu zidafite aho zihuriye n’ibyo Abazungu bibwiraga. Niba wanze kuva ku izima ugakomeza kubyita itsembabwoko, ubwo ni itsembabwoko ryakorewe Abahutu.
AKABIKORA KABIZI KARYA UBURISHO KARITSE
Muvandimwe Padiri Ndorimana, urahembera urwango hagati y’abana b’Urwanda witwaje ngo “amateka yarwo”. None se muri ayo mateka kuki ujobora bimwe, ibindi ukabihisha, kandi rwose bigaragara ko ubizi? Kuki ntaho mbona wigeze uvuga Abapadiri b’Abatutsi nka Stanislas Bushayija, Dewogaratsiyasi Mbandiwimfura, Yohani Kagiraneza, Bonifasi Musoni, Alegisanderi Ruterandongozi, Alegisi Kagame, Musenyeri Aloyizi Bigirumwami n’abandi bari mu Nama Nkuru y’Igihugu cyangwa se bisangaga ibwami ku bwa Rudahigwa? Kuki ugoreka amagambo iyo uvuga ubucuti bwa Musinga na Musenyeri Classe? Ariko uzi ukuntu Bigirumwami na Habyarimana bakundanaga? Wagirango umwe yabyaraga undi! Uzasobanurira ute abantu ko amafaranga yo kwandika igitabo cyawe yatanzwe na Leta y’Urwanda iriho ubu?
Dore rero, Muvandimwe Padiri Ndorimana, iyo Leta iragukoresha. Yishe Abanyarwanda benshi. None aho kugirango ibyemere, ibihanirwe cyangwa se ibabarirwe, iragukoresha kugirango uyivugire ko “Abo yishe bose bari bakwiye gupfa”. Ku buryo bw’umwihariko, yakindaguye benshi mu Bihayimana muri Kiliziya gatolika. Ubu rero yatangiye guhitamo Abapadiri bamwe na bamwe (urabazi, wumvise n’ibyo batangaje ku mugaragaro) kugirango bajye bayivugira ko “Abo bihayimana yishe bari bakwiye gupfa, ahubwo ko hari n’abandi bafite ingengabitekerezo y’itsembabwoko, nabo bakwiye gupfa”. Ndorimana we, waradutanze, ariko Imana duhanze amaso twese izaturengera. “Akabikora kabizi karya uburisho karitse”, ni ko Abarundi bavuga, ariko kandi “Uwububa abonwa n’uhagaze”.
NYANGA URUNDI, WIMPIMBIRA
Muvandimwe Padiri Ndorimana, sinigeze ntekereza na rimwe ko itsembabwoko ry’Abatutsi ritabayeho mu Rwanda mu w’1994. Ibyo ni ibyo umpimbira kandi ubihimbira n’abandi benshi. Nta n’ubwo nshobora kuripfobya kuko nanjye naripfushijemo abantu b’inshuti benshi n’abandi twagiraga icyo dupfana cya hafi cyane. Ese kuki ukeka ko ari wowe ubabaye wenyine? Kuvuga ko hari Abahutu batotezwa, bagakandamizwa, bakameneshwa, bagafungwa, bakicwa, bazize ubwoko bwabo, ibyo ntabwo ari ugupfobya itsembabwoko. Hari kandi n’Abatutsi, Abatwa n’abanyamahanga babikorerwa. Ibyo niba ubihakana, umuhakanyi (négationiste) ni wowe, ntabwo ari njye cg. bariya bose ubeshyera. Niba ubona ko ntacyo bitwaye, ko ahubwo hadapfa abahagije mu bafite ingengabitekerezo, ubwo rero ni wowe upfobya urupfu rw’abandi, ukabakina ku umubyimba, si njyewe cg. bariya bose ubeshyera.
DORE IBIPFOBYA ITSEMBABWOKO
Ni ukuryitwaza ugirango wihorere, wigarurire iby’abandi, wikubire ibyiza by’igihugu, ucure abandi. Ibyo biraripfobya pe! Ikindi kiripfobya ni uguhatira abandi kwibuka abawe bapfuye; ariko ntihagire n’umwe muri bo uhingutsa ka hari uwe wapfuye kandi azi uko yapfuye n’abamwishe abo ari bo. Ni ukwamagana Interahamwe, ariko ukagira nabi kuzirusha. Ikindi kiripfobya ni ugucirwa urubanza no gufungwa n’uwakwiciye, kandi akabyigamba ku mugaragaro. Ese icyaha kizabe kwica inzirakarengane y’Umututsi gusa, naho kwica indi nzirakarengane yindi yose bizabe ishema?
Umwanzuro
Amasomo yo kuri iki cyumweru n’ay’igisibo tuzatangira ku wa 3 le 22/02/2012 arashishikariza Abanyarwanda bose kwakira imbabazi z’Imana, kuva mu cyaha, gushyikirana no kubabarirana hagati yabo. Banyarwanda, nimucyo twiyunge. Ngo “uwanze kumva ntiyanze no kubona, utumviye se na nyina yumvira ijeri”. Ubwo se nitutumvira Imana, hazacura iki ? Harya ngo “tuzumva ari uko ijisho ryamaze gutukura ?”. Oya rwose ntibikabe !.
NDR: Ndorimana yaje kuva mu bupadiri , ubu yibera iwe i Kigali, sindamenya neza umurimo akora .
Icyumeru cyiza n’igisibo cyiza kuri twese.
Padiri F. Rudakemwa


c: text/html

text:
JMV Minani , Perezida w’Isangano-ARRDC Abenegihugu
Isangano-Release-Nr-03/March/13
Tariki 18 Werurwe, 2013
ITANGAZO RIGENEWE ABANYARWANDAKAZI N’ABANYARWANDA
BINYUJIJWE KU BANYAMAKURU
SHYAKA ISANGANO-ARRDC RIHAMAGARIRA ABAYOBOKE BARYO, ABANYARWANDA BOSE N’INCUTI ZABO MURI RUSANGE KWANGA KUGURA IBICUZWA BIKORWA N’INGANDA Z’AGATSIKO.
Banyarwandakazi, Banyarwanda dukunda,
Ubuyobozi Bukuru bw’Ishyaka ISANGANO-ARRDC burasaba Abayoboke baryo aho bari hose mu Rwanda no ku migabane itandukanye kw’isi, burasaba kandi Abanyarwandakazi n’Abanyarwanda ndetse n’incuti zabo kwifatanya n’abandi banyarwanda batangije igikorwa cyo kwanga kugura ibicuruzwa biva mu nganda z’Agatsiko ka P. Kagame na FPR ye.
Muri ibyo bikorerwa muri izo nganda twavuga amazi, imitobe, amata, yawurute n’ibindi bikorwa n’Uruganda Inyange, hakaba agashya, akabanga, urwibutso, bikorwa na Nyirangarama (nawe uzwiho ko ibikorwa bye ubu biri mu maboko y’agatsiko, we akaba ari agakingirizo) hakaba isombe, ifu y’imyumbati bikorwa n’amasosiyete y’Agatsiko nka Kinazi n’abandi. hari kandi icyayi n’ikawa bitunganyirizwa mu nganda zaguzwe n’Abanyagatsiko, ndetse n’ibinyobwa bisindisha n’ibidasindisha bikorwa na Bralirwa nayo yigaruriwe n’Agatsiko, tutibagiwe n’ibindi bicuruzwa muzi byaba ibiribwa cyangwa ibikoresho muramutse mubiretse ubuzima bugakomeza.
Impamvu iduteye kubashishikariza iki gikorwa ni uko amafaranga hafi 90% ava muri ubu bucuruzi yinjira mu mifuka y’Agatsiko kiyemeje gukomeza gutsikamira u Rwanda n’Abanyarwanda. Bityo rero, nubwo dutekereza ko iki gikorwa ari nk’igitonyanga mu nyanja dukurikije ko ibifaranga byinshi agatsiko kigwijeho biva ahanini mu mabuye ya Coltan n’andi mabuye y’Agaciro kiba mui Kongo no mu Rwanda rwacu, ariko mu rwego rwa Politiki tuzi neza ko nimwitabira iki gikorwa bizagira ingaruka zikomeye kandi nziza mu nzira z’impinduka yo guharanira ko ibintu bihinduka mu Rwanda.
Twiseguye ku bacurazaga ibi bicuruzwa batari bazi neza ko biteza imbere Agatsiko. Abo bizagiraho ingaruka mu bucuruzi tubasabye kubyihanganira no guhita bitandukanya n’ubucuruzi bwose buteza umurindi Agatsiko. Ku banyarwanda bari mu gihugu tubasabye kubikorana ubwitonzi kandi mukumva neza izi mpinduka ko atari ukubabangamira kuko mushishoje neza murasanga Agatsiko kiberaho mw’iraha kabikesha ibiturutse mu mitsi yanyu no kwiyuha akuya kandi mwe bikarushaho kubatindahara.
Mutangire uyu munsi maze nyuma y’ukwezi kumwe muzaba mwamaze kumenyera gukoresha ibisimbura ibi bicuruzwa (alternatives) kandi turazi neza ko hirya no hino ku masoko mu Rwanda no mu karere hari ibisimbura ibi mutagombye gukomeza guha umurindi ubutunzi bw’Agatsiko gakoresha kabagirira nabi mu gihugu imbere no hanze yacyo.
Ubuyobozi Bukuru bw’Ishyaka ISANGANO-ARRDC buramenyesha Abanyarwandakazi n’Abanyarwanda bose ko buri gutegura ikindi gikorwa gikomeye kizakoma mu nkokora ibifaranga byinshi Agatsiko kigwijeho bivuye muri Coltan nandi mabuye y’agaciro. Icyo gikorwa kizaba kw’isi hose cyo kuburira no gusaba amasosiyete y’amahanga kureka gukomeza gushyira ibifaranga byinshi mu mifuka y’Agatsiko kubera amabuye y’agaciro akoreshwa muri za mobile na za mudasobwa n’ibindi bagura n’Agatsiko. Ayo mabuye acukurwa mu butaka bumaze kunywa amaraso menshi y’abacu n’Abaturanyi bacu ba Kongo. Ibi nabyo bigomba guhagarikwa bidatinze.
Ubuyobozi Bukuru bw’Ishyaka ISANGANO-ARRDC burasaba Abanyarwanda bose n’Incuti zabo ndetse turasaba cyane cyane Abanyapolitiki ba ‘opposition’ baharanira by’ukuri impinduka gukomeza gushyira hamwe bagafatana munda birinda Abanyabinyoma, Abashinyaguzi, Abanyendanini, ba Rusahuriramunduru naba Rutemayeze bashaka kubacamo ibice no kubarangaza kugirango babangamire ibikorwa by’izi mpinduka turimo.
Harakabako u Rwanda rw’Abanyarwanda bose
Harakabaho ‘New Generation/Nouvelle Génération’ muri Politiki
Harakabaho Ukuri, Demokarasi n’Amajyambere mu Rwanda
Harakabaho Abayobozi bakunda abo bayobora
Urukundo n’Amahoro!
Bikozwe tariki 18/03/2013
Jean Marie V.MINANI
Perezida w’Isangano-ARRDC ABENEGIHUGU
Gakurazo (vendredi, 22 mars 2013 23:41)
Ariko se ni nde wabigishije ikinyarwanda?
Mujya kwandika ngo Banyarwandakazi, Banyarwanda ibyo mwabikuyehe bandika Banyarwanda, Banyarwandakazi… Ibyo byo gufata ibikorwa mu ndimi z’amahanga mukabizana mu Kinyarwanda ntabwo ari byiza na mba.
Naho ibyo kwanga kugura ibicuruzwa by’agatsiko byo kereka abanyarwanda nibareka kurya, kuryama, kugenda, kuko ubucuruzi bwose bwo mu rwa Gasabo ni ubw’agatsiko, niba mugirango ndabeshya nihagire umuntu umbwira ibicuruzwa bidakorwa n’agatsiko.

robotstxt: allowed

filter: keep


text:
« Mu ijuru hadutse ikimenyetso cy’agatangaza. Umubyeyi wambaye izuba ukwezi gutatse ibirenge bye, atamirije urugori rw’inyenyeri cumi n’ebyiri ». (Ibyahishuwe 12,1-1) Birakwiye kandi biratunganye gufata umwanya uhagije wo gutsura umubano n’ » Uwahebuje abagore bose umugisha » « wemeye » kuba « NyinawaJambo ». Uwo mubyeyi azi neza kandi akunda akarere kacu. Niyo mpamvu yafashe icyemezo cyo kuza kudusura ku buryo bwihariye muLire la suite « 9.NOVENI Y’ASSOMPTION 2021 : BIKIRA MARIYA UMWAMIKAZI W’IJURU N’ISI ! »
Archives de la catégorie : Actualité
8. NOVENI YA ASSOMPTION 2021 : MARIYA UMUBYEYI WA KILIZIYA.
« Mu ijuru hadutse ikimenyetso cy’agatangaza. Umubyeyi wambaye izuba ukwezi gutatse ibirenge bye, atamirije urugori rw’inyenyeri cumi n’ebyiri ». (Ibyahishuwe 12,1-1) Birakwiye kandi biratunganye gufata umwanya uhagije wo gutsura umubano n’ » Uwahebuje abagore bose umugisha » « wemeye » kuba « NyinawaJambo ». Uwo mubyeyi azi neza kandi akunda akarere kacu. Niyo mpamvu yafashe icyemezo cyo kuza kudusura ku buryo bwihariye muLire la suite « 8. NOVENI YA ASSOMPTION 2021 : MARIYA UMUBYEYI WA KILIZIYA. »
7.NOVENI YA ASSOMPTION 2021 : » DORE NYOKO «
« Mu ijuru hadutse ikimenyetso cy’agatangaza. Umubyeyi wambaye izuba ukwezi gutatse ibirenge bye, atamirije urugori rw’inyenyeri cumi n’ebyiri ». (Ibyahishuwe 12,1-1) Birakwiye kandi biratunganye gufata umwanya uhagije wo gutsura umubano n’ » Uwahebuje abagore bose umugisha » « wemeye » kuba « NyinawaJambo ». Uwo mubyeyi azi neza kandi akunda akarere kacu. Niyo mpamvu yafashe icyemezo cyo kuza kudusura ku buryo bwihariye muLire la suite « 7.NOVENI YA ASSOMPTION 2021 : » DORE NYOKO « «
6. NOVENI YA ASSOMPTION 2021 : UMUNSI WA 6
« Mu ijuru hadutse ikimenyetso cy’agatangaza. Umubyeyi wambaye izuba ukwezi gutatse ibirenge bye, atamirije urugori rw’inyenyeri cumi n’ebyiri ». (Ibyahishuwe 12,1-1) Birakwiye kandi biratunganye gufata umwanya uhagije wo gutsura umubano n’ » Uwahebuje abagore bose umugisha » « wemeye » kuba « NyinawaJambo ». Uwo mubyeyi azi neza kandi akunda akarere kacu. Niyo mpamvu yafashe icyemezo cyo kuza kudusura ku buryo bwihariye muLire la suite « 6. NOVENI YA ASSOMPTION 2021 : UMUNSI WA 6 »
5. NOVENI YA ASSOMPTION 2021: « UTASAMANYWE ICYAHA ».
« Mu ijuru hadutse ikimenyetso cy’agatangaza. Umubyeyi wambaye izuba ukwezi gutatse ibirenge bye, atamirije urugori rw’inyenyeri cumi n’ebyiri ». (Ibyahishuwe 12,1-1) Birakwiye kandi biratunganye gufata umwanya uhagije wo gutsura umubano n’ » Uwahebuje abagore bose umugisha » « wemeye » kuba « NyinawaJambo ». Uwo mubyeyi azi neza kandi akunda akarere kacu. Niyo mpamvu yafashe icyemezo cyo kuza kudusura ku buryo bwihariye muLire la suite « 5. NOVENI YA ASSOMPTION 2021: « UTASAMANYWE ICYAHA ». »
4. NOVENI YA ASSOMPTION : « Nawe kandi Inkota izakwahuranya umutima » !
« Mu ijuru hadutse ikimenyetso cy’agatangaza. Umubyeyi wambaye izuba ukwezi gutatse ibirenge bye, atamirije urugori rw’inyenyeri cumi n’ebyiri ». (Ibyahishuwe 12,1-1) Birakwiye kandi biratunganye gufata umwanya uhagije wo gutsura umubano n’ » Uwahebuje abagore bose umugisha » « wemeye » kuba « NyinawaJambo ». Uwo mubyeyi azi neza kandi akunda akarere kacu. Niyo mpamvu yafashe icyemezo cyo kuza kudusura ku buryo bwihariye muLire la suite « 4. NOVENI YA ASSOMPTION : « Nawe kandi Inkota izakwahuranya umutima » ! »
3.NOVENI YA ASSOMPTION : Umwana wabyaye arasingizwa.
« Mu ijuru hadutse ikimenyetso cy’agatangaza. Umubyeyi wambaye izuba ukwezi gutatse ibirenge bye, atamirije urugori rw’inyenyeri cumi n’ebyiri ». (Ibyahishuwe 12,1-1) Birakwiye kandi biratunganye gufata umwanya uhagije wo gutsura umubano n’ » Uwahebuje abagore bose umugisha » « wemeye » kuba « NyinawaJambo ». Uwo mubyeyi azi neza kandi akunda akarere kacu. Niyo mpamvu yafashe icyemezo cyo kuza kudusura ku buryo bwihariye muLire la suite « 3.NOVENI YA ASSOMPTION : Umwana wabyaye arasingizwa. »
2. NOVENI YA ASSOPTION 2021: MIRUKIRO Y’ABAKWIZERA, UDUFASHE, UJYE UTURENGERA..
« Mu ijuru hadutse ikimenyetso cy’agatangaza. Umubyeyi wambaye izuba ukwezi gutatse ibirenge bye, atamirije urugori rw’inyenyeri cumi n’ebyiri ». (Ibyahishuwe 12,1-1) Birakwiye kandi biratunganye gufata umwanya uhagije wo gutsura umubano n’ » Uwahebuje abagore bose umugisha » « wemeye » kuba « NyinawaJambo ». Uwo mubyeyi azi neza kandi akunda akarere kacu. Niyo mpamvu yafashe icyemezo cyo kuza kudusura ku buryo bwihariye muLire la suite « 2. NOVENI YA ASSOPTION 2021: MIRUKIRO Y’ABAKWIZERA, UDUFASHE, UJYE UTURENGERA.. »
NOVENI YA ASSOMPTION 2021 : DUKUNDE-DUSHIME-DUKUZE MARIYA
« Mu ijuru hadutse ikimenyetso cy’agatangaza. Umubyeyi wambaye izuba ukwezi gutatse ibirenge bye, atamirije urugori rw’inyenyeri cumi n’ebyiri ». (Ibyahishuwe 12,1-1) Birakwiye kandi biratunganye gufata umwanya uhagije wo gutsura umubano n’ » Uwahebuje abagore bose umugisha » « wemeye » kuba « NyinawaJambo ». Uwo mubyeyi azi neza kandi akunda akarere kacu. Niyo mpamvu yafashe icyemezo cyo kuza kudusura ku buryo bwihariye muLire la suite « NOVENI YA ASSOMPTION 2021 : DUKUNDE-DUSHIME-DUKUZE MARIYA »
AMATEKA y’amajyambere y’u Rwanda n’ababigizemo uruhare(Igice cya 3): Ingoma ya gihake yari mbi .
AMATEKA y’amajyambere y’u Rwanda n’ababigizemo uruhare(Igice cya 3): Ingoma ya gihake yari mbi . (Yasohotse bwa mbere on Tuesday 9 September 2014, 18:52 Par:Leprophete.fr ) Uko inzego gakondo z’ubutegetsi zari zimeze mu Rwanda rwa kera Umutegetsi mukuru w’Urwanda rwa kera yari ingoma Karinga. Mu mitambagiro, mu birori, mu guhabwa icyubahiro (préséance, protocole), yazaga imbere y’umwami. UrwandaLire la suite « AMATEKA y’amajyambere y’u Rwanda n’ababigizemo uruhare(Igice cya 3): Ingoma ya gihake yari mbi . »


text:
28/10/2019, Ubwanditsi
Ikinyamakuru «Umunyamakuru.com» ni icyo urugaga rw’abanyamakuru b’abanyarwanda b’umwuga baba mu buhungiro, UJRE mu magambo ahinnye y’igifaransa (Union des journalistes rwandais en exil). Kigamije kuba ijwi rya rubanda no guha ijambo uwo ari we wese wifuza kwisanzura no gusangiza abandi ibitekerezo bye. Iki kinyamakuru ntigikorera, ntikinabogamiye ku ishyaka iryo ari ryo ryose rya politiki, nta n’ubwo giheza uwo ari we wese, mu myumvire ye, uko yaba imeze kose. Ibi bivuze ko nta burenganzira dufite bwo kuvangura cyangwa kunyonga inyandiko y’umusomyi, cyane cyane iyo (idatukana kandi ikaba) itanyuranyije n’amategeko agenga umwuga w’itangazamakuru.
Ni muri urwo rwego twiyemeje guhitisha inyandiko y’umusomyi n’umukunzi w’ibiganiro bya wacu, Mbazibose, yatwoherereje nyuma yo gukurikira ikiganiro ‘‘ ‘‘Uko mbyumva ubyumva ute’’ cyo ku wa 11/09/2019, ushobora kongera kumva ukanze aha mu ibara ry’ubururu :: Ambasaderi J.M.V Ndagijimana ateye igisasu rurimbuzi muri ”opozisiyo” nyarwanda!
Nk’uko amategeko atugenga, adutegeka guhitisha ibyo twita mu rurimi rw’igifransa ”«droit de réponse et d’opinion »”, bishatse kuvuga ”uburenganzira busesuye bwo gusubiza cyangwa gutanga ibitekerezo mu bwisanzura ku nyandiko cyangwaku kiganiro (émission) runaka unyomoza cyangwa utanga ibisonbanura byawe by’uko wumva ibintu ku nkuru iyi n’iyi, inyandiko musoma mu mirongo ikurikira, tuyihitishije uko yakabaye, kuko nta burenganzira dufite bwo kuyinyonga mo, byaba akabago cyangwa se akitso.
Ku itariki 05 Nzeli 2019 ambasaderi J.M.V Ndagijimana yasohoye inyandiko yahaye umutwe ugira uti : ‘‘Gusaba ubufatanye mu nkundura y’ukuri n’ubutabera’’. Impamvu y’iyi baruwa, J.M.V Ndagijimana avuga ko ari ‘‘Inkundura y’ukuri n’ubutabera mu guharanira demokrasi n’amahoro mu Rwanda’’.
J.M.V Ndagijimana we ubwe kandi, avuga ko iyi baruwa ye (iburaho iminsi 5 ngo yuzuze amezi abiri isohotse) igenewe abantu 38 bahoze mu buyobozi bukuru bwa gisivili n’ubwa gisilikare mu Rwanda nyuma y’aho FPR-Inkotanyi ifatiye ubutegetsi ku ngufu muri 1994.
Iyi nyandiko ya J.M.V Ndagijimana twayisesenguye mu ikiganiro cyacu ‘‘Uko mbyumva ubyumva ute’’ cyo ku wa 11/09/2019. Kanda aha hakurikira wumve uko twayisesenguye : Ambasaderi J.M.V Ndagijimana ateye igisasu rurimbuzi muri ”opozisiyo” nyarwanda!
Nyuma y’isesengura abantu batandukanye baraduhamagaye badushimira, abandi batubwira impungenge zabo ndetse abandi batunenga kutageza ubusesenguzi bwacu mu ubushorishori. Hari n’abatugaye muri rusange bavuga ngo turi ‘‘imburamukoro’’.
Duhereye ku butumwa bamwe muri abo basize mu nsi y’ikiganiro cyacu kuri Youtube, twifuje gutumikira umwe mu abadushimye akanatunenga kutageza ubusesenguzi bwacu mu ubushorishori. Uyu nta wundi ni uwiyita Mbazibose. Mu nyandiko ye yatwoherereje kandi akadusaba kuyitangaza yose uko yakabaye ntacyo duhinduye mo, aragira ati : «mu isesengura ryanyu mwari mukwiye kudafata umuntu nk’icyo yari cyo (Ambassadeur etc..) ahubwo mukibaza muti: kuki yanditse iyi baruwa iki gihe? Kuki hari mo aba, bariya ntibabemo, ni iki agamije mu by’ukuri? Gutera icyo mwise bombe muri opozisiyo byaba ari byo se koko? Mubihera he? Yaba ayiteramo kubera iki se? None yaba arimo yikinira ‘‘politiki yo kubagarira yose‘‘, kandi ko ejo cyangwa ejobundi amateka ashobora kuzabyerekana » aho ntimwazafatwa nk’abamukingiye ikibaba nkana?
Ibi ni bimwe mu ibibazo umukunzi w’ikiganiro cyacu ‘‘Uko mbyumva ubyumva ute’’, Mbazibose, yifuje ko twasangiza abakunzi b’iki kiganiro n‘abasomyi b’ikinyamakuru cyacu Umunyamakuru muri rusange, we ubwe yita ‘‘abagenerwamurage w’urumuri rw’«ikinyamakuru cy’umucyo mu uruhando rwa politiki nyarwanda»’’.
Inyandiko ya Mbazibose iterura igira iti:
«Ambasaderi J.M.V Ndagijimana ateye igisasu rurimbuzi muri ”opozisiyo” nyarwanda! Umukunzi w’ikiganiro cyacu ‘‘Uko mbyumva ubyumva ute’’ wiyita Mbazibose, aragira ati: ‘‘mfite akanyamuneza kuko byibuze, abanyarwanda batari basome iriya nyandiko Ndagijimana cyangwa se abayisomye bakibera ntibindeba, mubateye akamo!
Mbazibose akomeza agira ati : Maze kwumva ubusesenguzi bwanyu uko muri batatu ndabashishikariza kuzabukomeza nkuko mwabitangaje. Nk’umuyobozi mukuru w’ikinyamakuru UMUNYAMAKURU ukaba kandi uri n’umuyobozi w’ikiganiro ‘‘Uko mbyumva ubyumva ute’’, ngusambye nkomeje ngo uzantangarize ubu butumwa bwanjye bukurikira:
-Mu kiganiro cyanyu mwaragize muti: “kubera ubukristu bwinshi bwe” (ni ukuvuga Amb. J.M.V Ndagijoimana), ndasanga aho mwibeshye cyane cyangwa mwashatse kubombekereza ngo mu murate ibingwi mu namusingize. “Kubera ubukristu bwinshi bwe” ! Igisubizo ni: Oya na reka daaaa….. ! Ahubwo ni ukubera ubucakura n’uburyarya bwe, kurwanira ibyubahiro no kugirango abe ku isonga rya buri gikorwa cya politiki (ambitions personnelles, hypocrisie et opportunisme politique).
Ibyo ndabihera aha : Mwabonye ko yatanze amezi atandatu ngo bose uko ari 38 bazabe barangije gutanga umusada wabo no gusinya kuri yo baruwa. Aha haragaragara ko yishyize ku isonga kandi ko ari we utegeka ibigomba gukorwa n’igihe ntarengwa bigomba kuba byakozwe mo.
Hagize umwe cyangwa bamwe muri abo baba bafashe ubutegetsi cyangwa se bagaragaye ko bahagaze neza imbere y’abanyarwanda, icyo gihe uyu Ndagijimana JMV aranginje ubu ngubu kubahakwaho hakiri kare. Erega, ibi yakoze n’ubwo umuntu yakwibwira ko ashaka kubahuriza hamwe, ubirebye neza ni nko gushaka kwishamika kuri buri wese muri aba. Azi neza ko bamwe barega abandi kuba barasangiye amafuti n’umwicanyi RUHARWA wahanuye indege ariko azi ko buri wese agiye afite ingufu aha n’aha.
Ndagijimana JMV “mwahaye ubukristu bwinshi” we arishakira ko aba bamufata nk’umuntu utabarwanya ahubwo ubahaye isura nziza ; n’ubwo navuze ko ari kwihakirwa…arimo no GUSHAKA kuba hejuru yabo kubera azi intege nke (weakness) bafite.
Ikindi cyerekana irari n’ukwikuza kwe (ambitions): mwasomye ko yasabye abatibona kuri iyi liste KWIHUTIRA KWIYANDIKISHA! Abo atanditse arashaka ko nabo bizana akaba umuvugizi y’ibyo bahagarariye muri sosiyete nyarwanda. Muhereye aha ntimubona se ubutekamutwe bwe aho buherereye !
Muribaza muti: “Ndagijimana JMV, si umunyanzozi?”
Igisubuzo: izo nzozi ni zo rwose. Ambitions politiques afite ariko akajya kuzishakira imitaka azitwikira nk’uyu wa «Ibuka Bose-Rengera Bose». Akabikorana opportunisme arundarunda bose uko abishoboye kugirango anungukire kubyo bakoze cyangwa icyo bari cyo.
Wumvise ikiganiro cyanyu guhera 1h24 (afite ikibazo niba harimo…) KUGEZA ku munota wa 1h25 (afite ubusazi … ariko sintukanye). Aha rwose Didas Gasana yaratangiye ahubwo igikorwa nyacyo cy’ubusesenguzi nyabwo aho mugomba gusesengura inyandiko NTA MARANGA MUTIMA, NTA GUFATA UWAYANDITSE NKA MISEKE IGOROYE, MUDASESENGUYE ICYABA CYIHISHE INYUMA, IGIHE AYIKOREYE (timing), ABARI MU NZEGO ZO HEJURU ATASHYIZEMO, etc…
Mukore ubushakashatsi, murasanga na ziriya associations zose yabimenyesheje nazo azihatsweho cyangwa azirimo. Murasanga ashaka kurya hose CYANGWA kuzarya kuri hose, igihe ibintu byagenda neza. Uyu mugabo Ndagijimana JMV si ubwa mbere ashaka (kugaragara) kujya aho abonye hava ikintu yaryaho KANDI AGAKORA IBISHOBOKA AGAHITA AGIRWA UMUVUGIZI WACYO. Urugero natanga, ubwo muri 2013 icyavugwagwa cyane cyari Indagu za Nyirabiyoro, havugwa ko Rukara rw’igisage ruzataha rushaje, rukabyinirwa bigatinda, u RWANDA rugatemba amata n’ubuki, abemera indagu bose bemezaga ko nta wundi Nyirabiyoro avuga muri izo ndagu uretse UMWAMI KIGELI NDAHINDURWA, uyu Ndagijimana JMV yahise akora ibishoboka byose – akoresheje kutabarizwa mw’ishyaka iri n’iri ahubwo yitwaje gukorera mu miryango iharanira ikiremwa Muntu – ashirwa ari uko avuganye n’abaharanira ubwami noneho ahinduka Umuvugizi w’ikiswe INTEKO Y’UBUMWE N’UBWIYUNGE, Umwami Kigeli Ndahindurwa ari we mukuru wayo.
Icyo gihe, Ndagijimana JMV yararangajwe imbere n’inyunguze cyangwa se indonke ze (ambitions personnelles) kubera ko YEMERAGA IZO NDAGU (“njyewe nemera biriya by’indagu za Nyirabiyoro ” ayo ni amagambo yavuye mu kanwa ka Ndagijimana JMV, textuellement!).
Ibi nanditse ni ukuri kwambaye ubusa: Ndagijimana afite rwose umururumba atwikira umutaka w’amashyirahamwe yigenga (associations non polititiques) kuburyo aruhuka abaye UMUVUGIZI waho uwo mururumba uba.
Uwumva mbeshya kuri uko kwikuza kwa JMV Ndagijimana, niyishakashakishirize ukuri ahereye ku ibyabaye. Iyi link ikurikira yamubera umusingi cyangwa intangiriro y’uko gushakashakisha ukuri kuri uko kwishyira imbere n’ukwibonekeza kwa Ndagijimana ntunze agatoki : http://www.therwandan.com/ki/itangazo-rya-komite-mpuzabikorwa-yubumwe-amahoro-nubwiyunge-mu-rwanda-inama-ya-mbere-yinteko-yubumwe-amahoro-nubwiyunge-paris-29-kamena-2013-2/
Niyo mpanvu mwari mukwiye kurushaho kudafata umuntu nk’icyo yari cyo (Ambassadeur etc..) ahubwo mukibaza muti: kuki yanditse iyi baruwa iki gihe? Kuki hari mo aba, bariya ntibabemo, ni iki agamije mu by’ukuli? Gutera icyo mwise bombe? Kubera iki se? Aho ntiyaba agamije kubagarira YOSE muri aba 38? Kuki yishyira ku mwanya wa 5? Kuki atishyije ku mwanya wa nyuma nk’umuntu wicisha bugufi kandi mu kinyabupfura niko yakabigenje? Yashyize Faustin Twagiramungu kubera gutinya ko Rukokoma ahita amutera utwatsi CYANGWA kugirango amunezeze amwereka ko ari we uyoboye ruriya rutonde? Ese yakurikije iki kugirango abakurikiranye kuriya?
Ni mba se ari bombe yateye muri opposition, arashaka iki niba yiyerekana ko nta politike arimo ahubwo aharanira ikiremwamuntu?
Uzarebe afite icyo yose Radio Ibuka Rengera bose (clouds sounds) aho afata ibi biganiro byose bikorerwa kuri youtube akarobamo ibyo ashaka noneho akabihinduramo cloud sounds akabiha inyito ye nyine Radio Ibuka Rengera bose. Urunva harimo n’ubusambo.
Ikindi kimenyetso cy’uko Ndagijimana JMV ashishikajwe n’indonke gusa, ni uko hari umuntu we w’inshuti wanyibiye akajambo akambwira ko yamubwiye ko ibiganiro mukora wowe na Gasana bidakwiye gutabwaho igihe kuko ngo byibasira abahanganye n’ubutegetsi bwa Kigali. Wowe by’umwihariko ngo akwita ‘‘ingérable’’ (intacishwa-bugufi cyangwa se mutugamishwa mu mutaka).
Uwo muntu yanambwiye kandi ko Ndagijimana asanga ngo ibiganiro byawe na Gasana kimwe n’ibya radio Ishakwe n’Itahuka ubatari bikwiriye gutabwaho igihe. Igitangaje ariko kuri njye ni uko n’abo avuga ko badakwiye gutabwa ho igihe yabatumiye (Musangamfura Sixbert wo mu Ishakwe, Ali wo mu Itahuka n’abandi…)
Njyewe namwemeraga gusa kubera igitabo cye “Kagame yagize abatutsi bari mu Rwanda iteme ryo gufata ubutegetsi” kuko ari ukuri nanjye nemera; naho ibindi byo arimo simbyemera nagato kuko mbibonamo ukwikuza no kurarikira imyanya yo kuyobora.
Bumwe mu ubutumwa (réactions) abakunzi ba ‘‘Uko mbyumva ubyumva ute’’ «Ambasaderi J.M.V Ndagijimana ateye igisasu rurimbuzi muri ”opozisiyo” nyarwanda! badusigiye munsi y’ikiganiro kuri youtube :
‘‘Urwo rutonde rwa abantu 38 urebye neza wasanga ari bake cyane bavugisha ukuri…kandi abo nabo n’uko Kuri kwabo kuringaniye kuko nabo bari bafite inshingano nke cyane…urugero ni nka Noble Marara… (Soldat)…Munyandinda niba ntibeshye ngirango yari Sgt…Musonera…aba nibura baragerageza ariko abandi bose ni indyarya bose bijanditse mu bikorwa bibi byinshi byabaye mu gihugu cyacu…bafite amabanga menshi babitse badashobora kuvuga’’, Patrick Mutuli.
‘‘Biragoye ko Kayumba n’abo bafatanyije batanga amakuru abashinja bo ubwabo. Ntibakwishinja. Ndagijimana keretse abijeje impunité (gukingirwa ikibaba n’ubutabera ku mabi bakoze, NDLR), kandi izo mbaraga ntazo afite’’, Gasani Gasani.
‘‘NDAGIJIMANA yagombye kwiheraho akavuga amafaranga yibye! Uwo niwe Kazigaba yita inyangamugayo ! ’’, Damien Nkaka.
‘‘ (…) Urwo rutonde rw’ibigwari (…) ngo nibyo byahinduka ngo bijye inama yo kubohora igihugu? Inda nini, ubujura n’ubusambo byabakundiye? Hagakubitiraho ziriya nyamaswa-muntu ngo zishaka ubutegetsi?’’, Marie-Grace Umurerwa


text:
Dukorere Umwami wacu Yesu Kristo
Ubutumwa bwa 06.09.2014
Yesu aratubwira ngo umwizera azakora ibikorwa nawe yakoze.
Amaze kuzuka abwira abigishwa be ko yahawe ububasha bwose mu isi no mu ijuru arabatuma ngo bagende bahindure abantu bo mu mahanga yose abigishwa, babatize mu Izina rya Data wa twese n´ Umwana n Umwuka Wera
Kandi babigishe kwitondera ibyo yababwiye byose kandi ngo azaba ari kumwe nabo iminsi yose kugeza ku mperuka yisi. Matayo 28 :18-20
Yesu arahari ni muzima ibitangaza birakoreka n´ uyu munsi ku bamwizera:abarwaye barakira ,impumyi zirahumuka,ibimuga bigakira kuko Yesu ari kumwe natwe.uyu munsi isi ifite inyigisho nyinshi zitandukanye ariko icyo isi ikeneye cyane ni ukubona abafite Yesu muzima. Dusabe Imana ngo tuyikorere mu kuri no mu mwuka ntibibe akamenyero.
Intumwa za Yesu zabanye nawe arazigisha zihinduka abigishwa be,abasezeranya kubaha Mpwemu w,Imana)ngo abafashe mu kwamamaza Yesu bagenda bigisha ibyo yabigishije, abantu bakabona ko bari kumwe nawe
Kugirango ube umwigishwa wa Yesu ugomba kwiyanga,ukikorera umusaraba wawe buri munsi ukamukurikira.
Mu gukurikira Yesu twigishwa n,ubuzima yabayemo hano mu isi kuko aratubwira ngo Niwe Nzira Ukuri n;Ubugingo. Tumubona ajya ku musozi akarara asenga Imana ,natwe tumukurikire tujye ku musozi dusenge.
Tubona aho yageragejwe na satani ariko Yesu akanesha,natwe bitwereka ko adushoboza kunesha ibitugerageza iyo tumukurikiye tumwizeye.
Atwigisha ubuzima tugomba kubaho nyuma yo kuvuka ubwa kabiri ko turi kumwe nawe ku ruhande rw,abanesheje kuko uri mur itwe asumba uri mu isi.
Natwe turi abigishwa be arashaka ngo tugende twigishe abataramumenya nabo bamumenye bakizwe.ntago dushobora kuba abigishwa gusa ahubwo ashaka ngo tujye hanze twigishe ibyo yatwigishije tube abahamya ba Kristo.Iyo umaze gusa na Kristo uba umukristo.
Dukurikire Yesu by,Ukuri ngo aduhindure abarobyi b,abantu,dukorere Imana .
Mu gukorera Imana tugomba guca bugufi,tukemera kumukurikira mubyo yaciyemo ngo atwigishe adushoboze natwe kunesha.
Tumukurikire by,Ukuri kuko iyo utamukurikiye by,Ukuri uba indya ya satani kuko utarinzwe. Amen.


text:
Muhanga: Amaterasi ya hegitari 1000, igisubizo ku baturage
Yanditswe na NIYONSENGA SCHADRACK
Abaturage bishimira Amaterasi y’indinganire yakozwe mu karere ka Muhanga na Ngororero kuri hegitari 1000 ziherereye mu cyogogo cya Nyabarongo, bavuga ko mbere yo gukorerwa ayo materasi batabonaga umusaruro uhagije ariko kuri ubu bakaba babona umusaruro wabo ugiye kuba mwiza, bityo akaba aje ari igisubizo.
Abaturage twavugishije ni abatuye mu kagali ka Matyazo, Umurenge wa Mushishiro, bavuga ko ayo materasi bakorewe n’umushinga w’Abaholandi (Water For Growth) yababereye igisubizo ku butaka bwabo bwari buhinzweho insina z’indaya zitagiraga umusaruro mwiza.
Umwe muri abo baturage yagize ati “Aya materasi badukoreye urabona ko twayahinzeho imyaka kandi imeze neza ugereranyije n’ibyo twahahingaga kuko hari agasozi gahanamye cyane ku buryo amazi y’imvura yatwaraga imyaka yose, ubu nk’uko ubibona twahinzemo ibishyimbo kandi bimeze neza twizeye umusaruro mwiza.”
Naho Nizeyimana Callixte we yagize ati “Aya materasi yagabanyije ubuhaname, iyi misozi yose yari icuritse cyane ariko ubu ubutaka umuntu arabuhinga neza, nta mazi cyangwa ifumbire igucika.”
Umuyobozi w’Akagali ka Matyazo, Manirarora Godefroid, na we yemeza ko aya materasi yazanye impinduka. Yagize ati “Hano uko muhabona nta bwo ari ko hahoze hameze mbere yo kuhakora aya amterasi, mbere hari ahantu hatari imyaka cyangwa n’iyari ihari ntibe imeze neza. Hahoze insina zidatanga umusaruro, nta bishyimbo byaheraga, umuturage nta bwo yishimiraga umusaruro yabonaga ariko nyuma yo kuhakora amaterasi umuturage yishimiye ibi bikorwa ndetse yishimiye n’imyaka irimo.”
Uyu muyobozi w’Akagali yakomeje asobanura ko bakomeza gushishikariza abaturage gufata neza aya materasi kuko bibafasha kubona umusaruro mwiza ndetse bikanatuma batangiza umugezi wa Nyabarongo.
Tetero Francois, umuyobozi w’ishami rishinzwe imicungire y’amazi mu Kigo k’Igihugu gishinzwe amazi n’amashyamba, avuga ko icyogogo cya Nyabarongo cyose gifite ubuso bungana na kilometero kare ibihumbi bitatu.
Avuga ko aya materasi yakozwe mu rwego rwa bimwe mu bikorwa bigamije gutunganya amazi ya Nyabarongo ku bufatanye n’abafatanyabikorwa ba Leta y’u Rwanda batandukanye barimo n’umushinga ‘Water for Growth’ aho kuri ubu hamaze gukorwa amaterasi ari kuri hegitari 1000 ibikorwa bikaba bigikomeza.
Umuyobozi w’Akarere ka Muhanga, Uwamariya Beatrice, yabwiye Imvaho Nshya ko hari gahunda yo gukomeza gukora n’andi materasi mu mirenge yose itari iy’umugi, cyane ko aka karere kiganjemo imirenge iri mu misozi ku buryo hadakoreshejwe amaterasi umusaruro w’umuhinzi udashobora kuzamuka.
Meya Uwamariya yagize ati “Turateganya ko no mu mirenge yose itari iy’umugi twazahashyira amaterasi, tugenda tubikora mu mihigo ya buri mwaka y’akarere. Ikindi ariko buriya si no gukora amaterasi gusa, ahubwo hamwe n’abafatanyabikorwa tunakomeza kwigisha abaturage, tubereka uko bahinga mu materasi, tubabonera imbuto ijyanye n’ubutaka bwabo ndetse n’inyongeramusaruro kugira ngo umusaruro wabo ukomeze kuba mwiza.”
Akomeza agira ati “Ariya materasi aho yakozwe ubona ko abaturage bahinga bizeye umusaruro kandi bakanakomeza kubungabunga Umugezi wa Nyabarongo.”
Igikorwa cyo gukora amaterasi y’indinganire akaba ari kimwe mu bitwara amafaranga menshi, kuko nk’uko byasobanuwe na Tetero Francois, umuyobozi w’ishami rishinzwe imicungire y’amazi mu kigo k’igihugu gishinzwe amazi n’amashyamba, hegitari imwe ikorwa itwaye amafaranga y’u Rwanda arenga miliyoni imwe n’igice.


text:
Uwimana Ariane wabaye  Nyampinga ubanira neza bagenzi be mu mwaka wa  2016 (Miss Congeniality 2016) ngo ntabwo azasubira mu irushanwa rya nyampinga kuko umwanya yabonye wamunyuze kandi ukamubera icyanzu cyo kwigaragaza no kuvuga ashize amanga nk’uko  yahoze abyifuza.Ariane yaganiriye na YEGOB.RW atubwira bimwe benshi batamuziho mu buzima birimo ikintu yakoze akiri umwana ariko ngo n’ubu iyo akibutse ariseka.
Ariane Uwimana wiga muri UNILAK ,afite imyaka 22 ndetse ashimangira ko kujya muri Miss Rwanda byamufashije mu buzima kandi bikamubera agakoni yishyingikiriza bwa buri  munsi. usibye kuba yarashyize mu bikorwa umushinga yari afite wo gukangurira urubyiruko kwizigama mu rwego rwo gutegura imbere habo heza ntabwo ngo azasiba gutanga umusanzu we mu buzima bwa buri munsi bw’urubyiruko rw’u Rwanda.
Ariane uvuka mu bana batandatu avugana ubwitonzi no gucisha macye  ibyo bimufasha gusubiza buri kibazo cyose ashishoje kandi agitekerejeho,ngo ikintu cyamubabaje cyane mu buzima bwe ni uko yakuze atabona  musaza we nyamara atari uko atamwigeze ahubwo kuko atari akibarizwa mu isi y’abazima ariko burya ngo kuko ubuzima bubamo ibibi n’ibyiza ,ibyiza mu buzima bwa Ariane nibyo byinshi ndetse ngo kimwe muribyo ajya yishimira ni uko yarangije amashuli yisumbuye adasibiye na rimwe.
Igitangaje kuri Miss Ariane ni uko afite imyaka 22 kandi akaba atagira umukunzi  gusa kandi ngo kuba adafite umukunzi ntabwo ari ikimwaro kuri we kuko ngo kutamugira ni ubushake bwe ndetse  kuriwe haracyari kare.
Ariane akunda amabara nk’ubururu,umweru mdetse n’umukara ikindi kandi agakunda ngo kwirira umuceri n’ibinyomoro.
Nk’abandi benshi Ariane nawe  afite ikintu ajya yibuka yakoze mu bwana akumva arisetse mbese akumva yigaye,ngo akiri muto iyo imvura yagwaga ,imyenda yayikuragamo akayishyira ku ruhande maze akajya munsi y’umureko nuko imvura ikamunyagira mpaka ihise ndetse rimwe na rimwe akahukura indwara ya Grippe gusa ngo ntibyakomeje kumuhira kuko umunsi umwe iwabo bamusanze yinyagiza bamucyebura kibyeyi agahira acukira.
Miss Ariane yifuje gusoza agira icyo agira  abakobwa bifuza guhatanira ikamba rya nyampinga ndetse n’abandi muri rusange ,mu magambo ye ati”Abakobwa batekereza guhatanira ikamba rya nyampinga ,nababwira ko batatekereje nabi,icyo bakwiye kumenya ni ukurinda izina ry’ibyo baba bagezeho mu buzima, burya no ku muntu uwariwe wese kugirango  ibyo yagezeho bibe umuyonga bisaba isegonda rimwe kandi ibyo iyo bibaye aba ahombye ku buryo budasubirwaho cyane ko yandavura…. nababwira rero kudasamara,kwiyubaha,kwihesha agaciro nka bimwe mu bigira muntu uwo ari we  kandi wingira kamaro


text:
Kigali: Akora ibicanwa bigezweho mu ibarizo rifatwa nk’umwanda
Yanditswe na NTAWITONDA JEAN CLAUDE
Mu gihe Leta y’u Rwanda ikomeje gushyira imbaraga nyinshi mu kunoza isuku no kurengera ibidukikije, n’abashoramari batangiye kubona amahirwe yo gukorera mu cyerekezo cyo gushakira abaturarwanda ubuzima bworoshye kandi butarimo ingorane z’ubuzima cyangwa kwangiza ibidukikije.
Munyarubuga Javan ni Umunyarwanda washoye akayabo k’amafaranga y’u Rwanda asaga miliyoni 300 mu kuzanira Abanyarwanda agashya kabyaza inyungu ibarizo ryabonwaga nk’umwanda rikavamo ibicanwa bigezweho byitwa “briquettes” bisimbura amakara, biramba kandi bihendukiye buri wese wakwifuza kubikoresha.
Munyarubuga ni we washinze akaba n’Umuyobozi w’Ikigo gishya cyitwa OAK Investment kimaze amezi agera kuri atatu, kikaba gikorera mu Mudugudu w’Akamashinge, Akagari ka Nyarufunzo, Umurenge wa Mageragere mu Karere ka Nyarugenge.
Avuga ko mu gihe hari abantu bafata ibarizo nk’umwanda, ku buryo iyo ritabonye abarikoresha mu gutwika amatafari cyangwa mu bworozi bw’inkoko rishobora gutwikwa, kuri ubu uruganda yashinze rwaguye amahirwe yo kubyaza umusaruro iryo barizo mu buryo bukumira ko abantu bajya batema ibiti bitarera, kandi ibyeze bitanga ibarizo rivamo amakara agezweho.
Mu kiganiro yagiranye n’Imvaho Nshya, Munyarubuga yavuze ko igitekerezo cyo gukora uru ruganda cyakomotse ku gukora ubucuruzi bubungabunga ibidukikije cyane ko ari bwo bukenewe mu Isi ya none hagamijwe kurengera ubuzima bw’abantu n’ubw’urusobe rw’ibinyabuzima muri rusange.
Ati: “Urabona iri barizo ryitwaga umwanda nta gaciro ryongerwaga, twagize igitekerezo ko twaryongeramo agaciro tukaribyaza ibicanwa kandi birengera ibidukikije. Twe twagize igitekerezo cy’uko iki bitaga umwanda twakibyaza umusaruro, tukongeramo agaciro tukabona amakara kandi tukarengera ibidukikije, bya biti byatemwaga biteze tukabireka bigakura nk’uko Leta ibibungabunga, noneho ibyo byeze bigasarurwa bikavamo imbaho natwe tukabonamo ibikoresho fatizo dukoramo aya makara.”
Uruganda rwatanze imirimo ndetse ruba n’isoko y’ubukungu
Munyarubuga yavuze ko uretse kuba ishoramari rizanye impinduka mu kunoza ibicanwa no kurengera ibidukikije, rwanabaye isoko y’imirimo ku Banyarwanda batandukanye. Kuri ubu mu ruganda ubwaro hakoramo abakozi 15 bahoraho mu gihe cyo ku manywa, ndetse hari gahunda ko mu gihe akazi kazaba kiyongereye hazaza n’abandi 15 bakora mu ijoro.
Abo bakozi bahabwa ibyangombwa byose bigenerwa umukozi ndetse bakagaburirwa aho bakorera ku kazi.
Hari n’abandi bakozi 15 bakorera mu Gakiriro ka Gisozi birirwa bakusanya ibarizo ryo muri Koperative ya ADARWA yagiranye amasezerano y’igihe kirekire n’iki kigo.
Munyarubuga ati: “Hano dukoresha abakozi 15 bahoraho, duteganya ko dutangiye gukora na nijoro twasimbura hakaza indi kipe ya 15 bakaba 30. Isoko kugeza ubu dufite icyizere kuko dukurikije abadusura, ibigo by’amashuri byatangiye gukora commande (gutumiza) ku buryo twizeye isoko ko rizaboneka. “
Uru ruganda rufite ubushobozi bwo gukora “briquettes” zingana na toni ziri hagati ya 30 na 40 ku munsi. Munyarubuga avuga ko uwashaka gukorana na bo afite ibarizo agurisha ahawe ikaze, cyane ko ari imari ishyushye kuri bo.
Izi “briquettes” zigurishwa ku kilo kigura amafaranga y’u Rwanda 250. Uyu mushoramari avuga ko yazanye n’imbabura za rondereza zakorewe mu Bushinwa zirondereza ibyo bicanwa kurusha izisanzwe.
Ku muntu ubyifuza iki kigo ngo kinamufasha kubaka amashyiga agezweho akoresha mu gutekesha aya makara agezweho. Ni umushinga watangiriye mu Mujyi wa Kigali ariko uteganya kwagukira mu Gihugu cyane cyane ahakunze kuboneka ibarizo ryinshi riva mu dukiriro n’ahandi hakorerwa ibikorwa by’ububaji.
Abakoresheje ibi bicanwa barabivuga imyato, bagashimangira ko ntaho bihuriye n’inkwi zisanzwe kuko zo zizana n”ingorane nyinshi.
Nyirambarushimana utuye mu Kagari gakoreramo uru ruganda, yagize ati: “Nkoresha briquette nkitemberera nkagenda ngakora ibyo ndimo gukora nkagaruka nje kureba aho bigeze nta kibazo bitera. Amasaha abiri ibishyimbo byumye biba bihiye, kandi biba bihiye vuba ugereranyije n’igihe bitwara ku nkwi zisanzwe bisaba ko uzikoresha mu mwanya munini.”
Uwimana Jeanne na we yongeyeho ati: “Byarangoraga kubona inkwi zo gutekesha kandi byasohoraga imyotsi nyinshi. ariko ubu mfite n’imbabura nshya ibintu byaroroshye.”
Ikigo OAK Investment gifite gahunda yo kugera ku ngo zisaga 100,000 mu mwaka utaha.


text:
Umukunzi wacu yaratwandikiye agirango tumugire inama mu kibazo gikomeye afite. Yateruye agira ati « Muraho, njye mfite umugabo ubu tumaranye imyaka 7…twabanye mfite imyaka 22,twarabanye tuza kubyara imfura yacu ariko nkimara kubyara umugabo wanjye ntiyigeze yifuza kongera kunkoraho pee…nagishije inama ahantu hose,niyitaho sinigeze MBYIBUHA ngo wenda narahindutse tumaze kubyarana umwana wacu wambere,ubu hashize imyaka 7 umugabo wanjye yanze kongera kunkoraho..ndabababaye..ubungeze naho nifuza undi mwana ntibura ariko yaranze ahubwo aba ambwira ngo ntakibazo nzajye kuryamana nundi mugabo…ngo ntakibazo ntabwo byazatuma dutana…ese koko nkore iki?ko nanjye ndi umuntu ufite ibyifuzo nkabandi bose…..
Mungire inama nukuri !


text:
Rick Warren ni umupasiteri w’umunyamerika akaba n’umwanditsi w’ibitabo.
Uyu ni umunsi wa gatanu muri ya minsi mirongo ine twihaye yo gusoma igitabo yanditswe na Rick wallen, yitwa “Ubuzima bufite intego” uyu munsi umutwe dusoma ufite intego yitwa “Kubona ubuzima uko Imana ibubona”
Mbese ubugingo bwanyu ni iki?Yakobo 4:14
“Ntabwo tubona ibintu nkuko biri,tubibona nkuko turi”
Uburyo ubona ubuzima bwawe nicyo giha isura ubuzima bwawe. Uko ufata ubuzima nibyo bizaha icyerekezo imibereho yawe. Uko ubona ibintu nibyo bizahindura uburyo ukoresha igihe,uburyo ukoresha umutungo,uburyo ukoresha impano zawe ndetse n’agaciro uha imibanire yawe n’abandi.
Nushaka kumva neza abandi ujye ubabaza uti “ubona ute ubuzima bwawe?”Uzatangara ubonye ibisubizo bitandukanye, bingana n’umubare w’abantu wabajije. Hari abambwiye ngo babona ubuzima ari nk’ikinamayobera (maji),abandi barambwiye ngo babubona nk’inzira irimo za mine ziguturikana aho ukandagira hose, abandi babubona nk’imodoka igenda idahagarara,abandi ngo ni amayobera ,abandi ngo ni nk’indirimbo nziza,urugendo,cg imbyino .
Hari abantu bavuze ngo “ubuzima ni nk’urwego,rimwe ukaba uri hejuru ubundi ukaba uri hasi” ndetse ubundi ugasanga uzenguruka usa n’ubyina muzunga”. Abandi baravuze ngo “ubuzima ni nk’igare ryo gusiganwa rifite vitesi icumi ariko tudakoresha”,abandi ngo “ubuzima ni nk’umukino w’amakarita : ukinisha ikarita baguhaye nta kindi wahinduraho”.
Nkubajije ngo nguhe ishusho yuko ubona ubuzima,ni ikihe gishushanyo cyahita kiza mu mutwe wawe? Icyo gishushanyo nicyo kigereranyo cyawe cy’ubuzima . Uko niko ubona ubuzima ,waba ubitekereza cyangwa utabitekereza.Uko niko utekereza ubuzima buteye kandi nicyo kigaragaza icyo ubutegerejeho. Abantu kenshi berekana uko babona ubuzima mu buryo batoranya imyambaro bambara ,imikufi n’indi mirimbo bambara,imodoka bagendamo,uburyo basokoza umusatsi,ibishushanyo bamanika ndetse bamwe babigaragariza mu bishushanyo bishyira ku mubiri.
Iyo shusho y’ubuzima kenshi udatekerezaho ni yo igenga imibereho yawe kuruta uko ubitekereza. Niyo igena ibyo utekereza ku buzima, ibyo uha agaciro abo mushyikirana, intego zawe, ndetse n’ibyo ushyira imbere. Urugero: niba wumva ubuzima ari ibirori , icyo uzaha agaciro kuruta ibindi mu buzima ni ukwidagadura. Niba ubona ubuzima nko gusiganwa, uzashyira imbere kwihuta kandi inshuro nyinshi ibyo uzakora byose uzaba uri mu muvuduko. Niba ubona ubuzimank’isiganwa rya marato (kilometero 42), uzaha agaciro kwihangana . Niba ubona ubuzima nk’urugamba cyangwa kurushanwa, uzaha gaciro kanini guhora uri uwa mbere.
Ubona ute ubuzima? Ushobora kuba warubatse ubuzima bwawe ku gishushanyo kitari cyo. Kugira ngo ushobore gusohoza imigambi Imana yakuremeye, bizagusaba kwigobotora imitekerereze isanzwe uyisimbuze ibishushanyo by’ubuzima dusanga muri Bibiliya. Bibiliya iravuga ngo “Mwe kwishushanya n’imikorere y’ab’iki gihe, ahubwo mureke Imana ibahindure mu mitima kubwo guhinduka mu bitekerezo. Ni bwo muzashobora kumenya neza ibyo Imana ishaka” Abaroma 12:2
Bibiliya iduha ibishushanyo bitatau bitwereka uburyo Imana ibona ubuzima: Ubuzima ni igeregezwa, ubuzima ni indagizo, ubuzima ni igihe dufashe dufashe ku murimo. Ibi bitekerezo ni ryo shingiro ry’ubuzima bufite intego. Turareba bibiri bya mbere muri iki gice, icya gatatu turacyibandaho mu gice gikurikiye.
Ubuzima hano ku isi ni igeragezwa. Iki gishushanyo cy’ubuzima kigaragara henshi mu nkuru zo muri bibiliya . Tubona Imana igerageza imico y’abantu , igerageza kwizera kwabio, kumvira kwabo, urukundo rwabo, ubunyangamugayo n’ubudahemuka. Amagambo ibigeragezo, ibishuko, gutunganywa, gupimwa n’andi avuga nkayo agaruka inshuro zirenga 200 muri Bibiliya. Imana yagerageje Aburahamu imusaba kuyitambira umuhungu we Isaka. Imana yagerageje Yakobo igihe yagombaga gutendera Rasheli indi myaka irindwi ngo ashobore kumuhabwa nk’umugore we. Adamu na Eva batsinzwe ikizamini mu murima wa Edeni , Dawidi inshuro nyinshi yatsinzwe amageragezwa Imana yamuhaye. Ariko Bibiliya iduha n’izindi ngero nyinshi z’abantu batsinze amageragezwa akomeye nka Yosefu, Rusi, Esiteri na Daniyeli.
Imico n’imyifatire myiza bikomezwa kdi bikagaragarira mu bigeragezo ,niyo mpamvu ubuzima bwuzuyemo ibigeragezo. Buri munota w’ubuzima w’ubuzima bwawe uba urimo kugeragezwa .Imana iteka iba irimo kwitegereza uburyo witwara imbere y’abantu,uburyo witwara mu bibazo ,uburyo witwara iyo wagize amahirwe,iyo uri mu makimbirane, mu burwayi,iyo byose bitagenze uko watekerezaga ,ndetse niyo imvura cyangwa izuba byabaye byinshi ! Imana ibona n’utuntu duto nk’iyo ukinguriye abandi urugi ,iyo uteruye akantu k’umwanda katakaye aho anyura,cyangwa iyo ugaragaje ikinyabupfura ku mukozi woroheje nk’uzana inzandiko cyangwa uhereza muri za resitora. Ntabwo dushobora kumenya bitari byaba ibizamini byose Imana izaduha ariko hari bimwe dushobora guteganya dushingiye kuri bibiliya. Uzageragezwa n’ibintu bihinduka ,amasezerano adasohoza vuba nk’uko wibwiraga ,ibibazo bigaragara nk’ibidafite umuti,amasengesho wasenze agasa n’adasubizwa,abantu bakuvuga nabi kandi urengana,ndetse n’ibyago bidafite impamvu .Mu buzima bwanjye nabonyeko Imana igerageza kwizera kwanjye ikoresheje ibibazo ,ipima ibyiringiro byanjye igenzura uko nkoresha ubutunzi yampaye ,ikagerageza urukundo rwanjye iciye mu bantu.
Kimwe mu bizamini bikomeye ni uburyo witwara iyo udashobora kumva urikumwe n’Imana mu buzima bwawe .Hari ubwo Imana nk’iyihishe ,wayishaka ukumva isa n’iri kure yawe.Umwami witwa Hezekiya yanyuze muri icyo kigeragezo.Bibiliya iravuga ngo ‘’Imana yamuretse imugerageza ,kugira ngo imenye ibyari mu mutima we byose .’’Hezekiya yari yaragendanye n,Imana ariko bigeze mu gihe byose byagendaga neza,Imana iramwitarura ngo igerageze kamere ye ,kugira ngo ihishure intege nke ze bityo ashobore gutegurirwa gukora imirimo ikomeye kurutaho.2 Ingoma 32 :31
Iyo umaze kumva neza ko ubuzima ari igeragezwa,usobanukirwa ko nta kintu na kimwe kiza mu buzima bwawe kidafite impamvu.Buri kantu kose kaza mu buzima bwawe,n’akagaragara ari ubusabusa ,gafite umumaro mu guhindura kamere yawe. Buri munsi ni umunsi ukomeye,buri dakika ni uburyo Imana iba iguhaye bwo gukura mu mico,kugaragaza urukundo cyangwa kwishingikiriza ku Mana.Ibigeragezo bimwe na bimwe bigaragara birenze ibyo twakwihanganira ,ibindi hari n’ubwo tubicamo ntitubimenye .Ariko uko byaba bingana kose,bifite agaciro ku buzima bw’iteka. Inkuru nziza nufiiye nuko Imana yifuza ko utsinda ibyo bigeragezo by’ubuzima ,niyo mpamvu itajya yemera ko ibigeragezo uhura nabyo byarusha imbaraga ubuntu iguha ngo ushobore guhangana nabyo. Bibiliya iravuga ngo ‘’ Imana niyo kwizerwa,kuko itazakundira ko mugeragezwa ibiruta ibyo mwashobora kwihanganira,ahubwo hamwe n’ibibagerageza izabacira akanzu ,kugira ngo mubone uko mubasha kukihanganira.’’ 1 Cor 10 :13
Iyo utsinze ikigeragezo ,Imana irabibona igatangira gukora ingamba zo kuzakugororera mu ijuru .Yakobo yaranditse ngo ‘’Hahirwa umuntub wihanganira ibimugerageza kuko namara kwemerwa azahabwa ikamba ry’ubugingo iryo Imana yasezeranije abayikunda .’’Yakobo 1 :12
Ubuzima ku isi ni indagizo.Icyo ni ikigereranyo cya kabiri Bibiliya ikoresha ivuga ubuzima .Igihe tumara hano ku isi ,imbaraga zacu ,ubwenge,amahirwe,inshuti zacu,n’ubutunzi byose ni impano Imana yaduhaye ngo tuyibikire kandi tuyicungire.Turi ibisonga by’ibyo Imana iduha byose.Kumva neza uyu murimo w’ubusonga bitangirana no gusobanukirwa ko ibintu byose n’abantu bose tubona mu isi ari umutungo w’Imana .Bibiliya iravuga ngo’’Isi nibiyuzuyemo ni iby’uwiteka,isi n’abayibamo .’’PS24 :1
Ntakintu na kimwe kiba ari icyacu mu gihe gito tumara ku isi.imana iba yadutije isi mu gihe tukiri hano. Uvuka wayisanze aho ari umutungo w’Imana,kandi Imana izayitiza undi numara kuyivamo. Uba wahawe agahe gato ko kuyinezererwa.
Ubwo Imana yaremaga Adamu na Eva ,yabashinze kurinda ibyo yari yararemye kandi ibagira abacungamutungo bayo.Bibiliya iravuga ngo ‘’Imana ibaha umugisha ,Imana irababwira iti’ mwororoke mugwire,mwuzure isi,mwimenyereze ibiyirimo ,mutware… Itangiriro 1 :26
Umurimo wa mbere Imana yahaye abantu kwari ugucunga no kwita ku bintu by ‘Imana ku isi. Ntabwo uwo murimo Imana yigeze iwubambura .Biracyari mu nshingano zacu n’uyu munsi.Buri kintu cyose kitunezeza twagombye kukireba nk’indagizo Imana yashyize mu ntoke zacu .Bibiliya iravuga ngo’’ Icyo mufite mutahawe ni igiki ?Ariko niba mwaragihawe ,niki gituma mwirata nk’abataragihawe ?’’ 1cor4 :7
Mu myaka yashize ,abantu b’inshuti zacu bigeze kudutiza inzu yabo mur Hawai,ahantu hareba ku mazi y’inyanja ngo tuharuhukire n’umufasha wanjye. Byari umugiha tutashoboraga kugeraho kubwo umutungo wacu,niyo mpamvu twabinezerewe twivuye inyuma.Bari batubwiye bati’’ muyikoreshe nk’abari iwanyu’’,natwe aba ariko tubikora.Icyo gihe twamazeyo twogaga muri pisine yabo,tukarya ibiryo basize muri firigo ,twihanaguzaga ibitmbaro by’amazi byabo,tukarira ku masahani yabo,ndetse tukajya twicunda ku buriri bwabo ngo twumve uko bunepa !Ariko ibyo twakoraga byose ,twabaga tuzirikana ko atari ibyacu by’ukuri buri kintu tukakitaho mu buryo bwihariye. Twagize umugisha wo kunezerwa imigisha yose y’iyo nzu nubwo itari iyacu.Twamenyereye umuco uvuga ngo ‘’ubwo atari icyawe ntiwivune ukitaho ‘’. Ariko abakristo twahamagaiwe kugira imyitwarire isumba iyo ishingiye kuri iyi mvugo ngo’’ubwo Imana ariyo nyirabyo ,ngomba kubyitaho mbyitwararitse uko nshoboye kose’’. Bibiliya iravuga ngo’’Ababikijwe ibintu by’igiciro bagomba kugaragaza ko ari abiringirwa badatatira icyo cyizere bagiriwe’’.
Yesu yakunze kugereranya ubuzima n’indagizo kandi yaciye imigani myinshi isobanura iyo nshingano Imana yaduhaye. Muri wa mugani w’amatalanto ,avuga inkuru y’umuntu w’umucuruzi wasigiye abagaragu be umutungo ngo bawiteho igihe yari mu rugendo.Agarutse, yagenzuranye na buri mugaragu uburyo yasohoje inshingano ze kandi abagororera akurikije umurava bagaragaje. Nyir’ibintu aravuga ngo’’Nuko nuko mugaragu mwiza ukiranuka , wakiranutse muri bike,nzakwegurira byinshi,injira mu munezero wa shobuja.’’ Matayo 25 :21
Nurangiza ubuzima bwawe hano ku isi ,uzagenzurwa kandi uhembwe hakurikijwe uburyo uzaba warakoresheje ibyo Imana yakubikije.Ibyo ni ukuvuga ko buri kintu cyose ukora ,n’iyo twaba ari uturimo duto twa buri munsi ,gifite agaciro kanini mu buzima bw’iteka. Nukoresha buri kintu nk’indagizo ,hari ibihembo bitatu Imana isezeranya mu buzima bw’iteka. Icyambere,uzabona ishimwe ry’Imana ikubwira iti’’Nuko nuko wakoze neza’’ ! Icyakabiri, uzazamurwa mu ntera,uhabwe inshingano zisumbaho mu buzima bw’iteka.’’ Nzakwegurira byinshi’’. Icya gatatu,bazaguha icyubahiro cyo kugukorera ibirori ‘’ Injira mu munezero wa shobuja’’.Abantu benshi ntibajya babona ko umutungo ko ari ikigeragezo kandi akaba ikibitsanyo cy’Imana .Imana ikoresha ubutunzi ngo itwigishe kuyizera ,kandi ku bantu benshi,ubutunzi nicyo kigeragezo kiruta ibindi.Imana ihora yitegereza uko dukoresha umutungo ngo irebe ikigero tugezeho cyo kuba abiringirwa. Bibiliya iravuga ngo’’ Niba mutarakiranutse mu butunzi bw’isi ,ninde uzabitsa ubutunzi nyakuri bw’ijuru ?’’ Iryo ni ihame rikomeye cyane. Imana yivugira ko hari ihuriro hagati y’uburyo nkoresha amafaranga n’ikigero cy’ubugingo bwanjye bwo mu mwuka. Uburyo ncunga amafaranga (ubutunzi bw’isi) nibyo biha Imana icyizere cyo kumbitsa imigisha yo mu Mwuka(ubutunzi bw’ijuru).Reka nkubaze : uburyo ukoresha amafaranga ntibwaba bubuza Imana gukora byinshi mu buzima bwawe ? Ese ushobora kuba umwiringirwa ubikijwe ubutunzi bwo mu Mwuka ? Yesu yaravuze ngo’’ uwahawe byinshi wese azabazwa byinshi,n’uweguriwe byinshi niwe bazarushaho kwaka byinshi’’ Ubuzima ni ikizamini ariko ni n’ikibitsanyo ,kandi uko Imana irushaho kuguha byinshi,ni ko igutegerezaho kurushaho kuba inyangamugayo.Luka 12 :48
Ingingo yo kuzirikana : Ubuzima ni igenzurwa kandi ni indagizo
Umurongo wo gufata mu mutwe : Niba udakiranuka mu byoroheje ,ntuzashobora gukiranuka mu bikomeye ‘’ Luka 16 :10
Ikibazo cyo gutekerezaho : Ni iki cyaba cyarambayeho muriyi minsi ubu nsobanukiwe ko ari Imana yakingeragereshaga ? Ni ibihe bintu by’agaciro Imana yaba yarambikije ?


text:
Nyamagabe: Abana 3,330 bahawe ibikoresho by’ishuri
Muri iki gihe ababyeyi barimo gusubiza abana ku ishuri, bamwe bakaba banahangayikishijwe no kubona ibikoresho byose abana babo bazakenera, hari abana 3,330 bo mu Karere ka Nyamagabe, bakomoka mu miryango ikennye, bishimira ko bamaze guhabwa ibyo bikoresho. Babishyikirijwe ku wa gatanu tariki 8 Ukwakira 2021, ku nkunga y’umuryango Compassion International.
Muri rusange bahawe amakaye, amakaramu, ibikapu, n’ibindi bikoresho by’ishuri bakenera, bitewe n’umwaka bazigamo, guhera mu mashuri y’inshuke kugeza mu mashuri yisumbuye.
Abanyeshuri b’abakobwa biga mu mashuri yisumbuye bahawe ibi bikoresho bavuga ko kuri bo ari bumwe mu buryo bwo kubarinda kuba bagwa mu bishuko by’abagabo, bashobora kubashukashuka bitwaje kubafasha.
Confiance Mukeshimana ugiye kwimukira mu mwaka wa kabiri w’amashuri yisumbuye yagize ati “Ubwo ibikoresho mbibonye bizamfasha kwiga nta kureba ku ruhande cyangwa kwishakashakira inzira.”
Ababyeyi b’abana bo mu ishuri ry’inshuke ndetse no mu mashuri abanza bakiriye ibikoresho by’abana babo bo bavuga ko inkunga bahawe ikomeye, cyane ko izabafashiriza abana gukurikirana amasomo neza.
Marie Grace Mukankubana ati “Kubona umuntu aguhamagara akakubwira ngo ngwino ufate ibikoresho by’ishuri byonyine, sinzi ukuntu wamushimira!”
Jean Marie Vianney Kabera na we ati “Amafaranga nagombaga kuzatanga kuri ibi bikoresho, azamfasha mu zindi nshingano zo kwita ku mwana mbifatiye no ku bavandimwe be, kugira ngo nyine nkomeze gukurikirana imibereho yabo no gusohoza inshingano zanjye nk’umuyobozi w’urugo.”
Innocent Ndagijimana, umuyobozi w’umushinga w’itorero rya EAR paruwasi Mugombwa, uterwa inkunga na Compassion International, avuga ko uretse ibikoresho by’ishuri, abana bafashijwe bari barahawe n’imyenda y’ishuri, ku buryo bizeye ko baziga neza nta nkomyi.
Kuri we igisigaye ni uko biga bashyizeho umwete, kugira ngo bazagere kure hashoboka.
Ati “Bose tubasaba kwiga bashyizeho umwete kugira ngo bagire amanota meza, bazanabashe gushyira mu bikorwa ibyo bize.”
Pasiteri Alfred Munyaneza, umushumba wa paruwasi ya Mugombwa mu itorero EAR, ashima Compassion International yabateye inkunga, bakabasha kugura ibikoresho by’ishuri by’abana, kuko biri mu bibafasha gukuraho zimwe mu nzitizi zitera abana kuva mu ishuri.
Ibikoresho abana bahawe muri rusange, byatwaye amafaranga y’u Rwanda agera kuri miliyoni 40.